Министерство образования Республики Беларусь

Учреждение образования

«Витебский государственный технологический университет»

**Да дня беларускай навукі. Выдатныя навукоўцы Віцебшчыны**

**i знакамітыя вучоныя Беларусі**

Информационные материалы для проведения единых дней информирования на кафедрах и структурных подразделениях, информационных часов в студенческих группах

**Февраль 2021**

Гісторыя навукі з'яўляецца не толькі самастойнай вучэбнай дысцыплінай, яна акумулюе навуковыя веды, якімі авалодала чалавецтва за ўвесь перыяд свайго існавання. Вядомы вучоны Уладзімір Іванавіч Вярнадскі лічыў, што вывучэнне гісторыі навукі абавязкова павінна быць уключана ва ўніверсітэцкую праграму, не кажучы пра тое, што кожны народ павінен ведаць сваіх і сусветных вучоных.

Перыяд XVII – першай чвэрці ХХ стст. – цікавы і шматгранны. Гісторыя чалавецтва ўступае ў новы перыяд свайго існавання: Новы час. Агульнымі характарыстыкамі гэтага становяцца змены ў эканамічным жыцці народаў, але нельга і нават няправільна зводзіць наступленне Новага часу выключна да эканамічных пераменаў.

Гэты этап характарызаваўся комплекснымі зменамі: у палітыцы, эканоміцы, культуры, грамадска-палітычным жыцці, ідэалогіі. Адна з перадумоў Новага часу – эпоха Асветніцтва, якое традыцыйна разглядаюць як станаўленне новых поглядаў на месца адукацыі і адукаванага чалавека ў грамадстве, змены палітычнай арганізацыі дзяржавы пад уплывам дасведчанага манарха і, у рэшце рэшт, як перыяд станаўлення навукі. Новы этап у развіцці еўрапейскай культуры прывёў да ўзнікнення своеасаблівай гістарычнай свядомасці, эпіцэнтрам і квінтэсэнцыяй якой з’яўляецца ідэя прагрэса.

Для беларускага этнаса азначаны перыяд важны яшчэ і таму, што ў гэты час адбывалася станаўленне беларускай нацыі ў неспрыяльных умовах адсутнасці ўласнай дзяржаўнасці і палітыкі паланізацыі, а потым русіфікацыі. Дадзеныя акалічнасці не толькі не спынілі станаўлення беларусаў як самастойнага народа, а наадварот, у пэўнай ступені пасадзейнічалі гэтаму. Пачалося навуковае вывучэнне краю, фарміравалася сістэма адукацыі ў галіне тэхнічных і натуральных навук, выпускнікі Віленскай акадэміі, потым універсітэта, знаёміліся з напрацоўкамі еўрапейскіх вучоных, дапаўнялі і паглыблялі назапашаныя веды.

**Капіевіч Ілья Фёдаравіч**

каля 1651, Ляхавічы — 1714, Масква

Пісьменнік, выдавец, асветнік, энцыклапедыст. Вучыўся ў Слуцкай кальвінісцкай школе. Трапіў у Галандыю, хутчэй за усё па канфесійных матывах, там займаўся выдавецкімі справамі. Захаваліся яго лісты да Лейбніца, які прапаноўваў Капіевічу супрацоўнічаць у справе выдання кніг. У 1697 г. у час прыбыцця ў Галандыю расійскага вялікага пасольства быў кандыдатам-пастарам пры Амстэрдамскім саборы. Як знаўца многіх моў быў настаўнікам Пятра I і іншых удзельнікаў пасольства. Складаў планы выдання падручнікаў, якія,відаць, абмяркоўваў з Пятром I, а потым выдаў іх у друкарні І.А. Тэсінга, а з 1700 – у сваёй.

У 1699 – 1706 гг. Капіевіч падрыхтаваў і выдаў каля 20 кніг асветніцкага характару па гуманітарных, прыродазнаўчых, тэхнічных і васковых галінах ведаў. Капіевіч шмат вандраваў па Еўропе са сваё друкарняй, а калі вырашыў перавесці яе ў Расію, то быў перахоплены піратамі. У 1708 г. ён разам з расійскімі войскамі прыбыў у Варшнаву. Некалькі год служыў у Пасольскім прыказе пераклалчыкам.

Адзін з першых распрацваў для ўсходніх славян навуковую тэрміналогію па многіх галінах ведаў. Значны час падручнікамі Капіевіча карысталіся ў расійскіх школах. Вялікага яго заслуга ў распрацоўцы графалагічнай сістэмы, якая была зроблена на аснове шрыфта Скарыны з улікам літар лацінскага алфавіта. Да гэтага часу ёй карыстаюцца беларусы, рускія, украінцы, балгары, сербы і македонцы. Графалагічныя вопыты Капіевіча сталі важнай частка распрацоўкі рэформы грамадзянскай шрыфта ў Расіі Пятром I. Аўтар першай на рускай мове карты зорнага неба.

**Семяновіч Казімір**

каля 1600 — пасля 1651

Паходзіў з роду дробных князёў Семяновічаў, якія валодалі землямі ў 14 – 16 стст. на Віцебшчыне. Вучыўся ў Віленскай акадэміі. Выехаўшы ў Нідэрланды ў 1645 г., атрымаў магчымасць пазнаёміцца з багатай еўрапейскай літаратурай пра артылерыю, піратэхніку. Там жа пачаў свае першыя досведы ў адзначаных сферах. Акрамя таго, актыўна вывучаў механініку, гідраўліку, пнеўматыку, грамадзянскую і ваенную архітэктуру, такія важныя рамёствы, як разьба па дрэве і металу, адліўка гармат з металу і іншыя. У 1646 г. кароль Рэчы Паспалітай Уладзіслаў IV адклікаў Семяновіча з Нідэрландаў і прызначыў яго інжынерам у кароннай артылерыі. У 1648 г. Семяновіч быў прызначаны намеснікам начальніка арытлерыі Польскага Каралеўства. Па ўласнай ініцыятыве і часта за свой кошт праводзіў эксперыменты па вонкавай і ўнутранай балістыцы, рабіў шматлікія запускі ракет. Пасля паражэння польскага войска пад Піляўцамі выйшаў у адстаўку і атрымаў дазвол зноў выехаць у Нідэрланды. У 1650 г. пры падтрымцы эрцгерцага Л.-В. Габсбурга выдаў на лацінскай мове трактат “Вялікае мастацтва артылерыі, частка пепшая”. У 1651 г. гэты твор быў перавыдадзены на французскай мове з прадмовай аўтара, прысвечанай начальніку артылерыі Нідэрландаў Вільгельму-Фрыдрыху. Гэта прадмова – апошняе дакументальнае сведчанне жыцця Семяновіча. “Вялікае мастацтва артылерыі” была перакладзена на нямецкую, анлійскую, галандскую, дацкую і іншыя мовы, і з’яўлялася доўгі час адной з важнейшых навуковых прац па піратэхніцы і артылерыі ў Еўропе.

Сваю тэорыі ў справе артылерыі і піратэхніцы Семяновіч грунтаваў не на агульнафіласофскіх інтэрпрэтацыях руху, а на аснове матэматычных вымярэнняў і эксперыментальных дадзеных. У гэтым сэнсе ён падрабязна даследваў стральбу з гармат, зараджанымі двума ядрамі, на аснове якіх ён сфармуляваў закон абсалютнага няпругкага сутыкнення аднолькавых па велічыні, форме і рэчывах целаў. Амаль за 35 гадоў да увядзення Лейбніцам паняцця “кінытычная энергія”, зыходзячы з назіранняў пры запаўненні порахам ракет, Семяновіч прыйшоў да высновы, што пры аднолькавай вуглавой скорасці лінейная скорасць молата прапарцыянальна квадрату даўжыні ручкі першай ступені вагі. Вывучаў тэарытычныя палажэнні і метады вызначыння калібру гармат, радыусаў і вагі ядраў у залежнасці ад матэрыялаў, раскрыў хімію і тэхналогію вырабу розных гатункаў пораху, спосабаў праверкі яго баявых якасцей і захоўвання.

Ён даў апісанне канструкцый і спосабаў вырабу некалькі дзясяткаў тыпаў ракет, у т.л. ракет з хвастатымі стабілізатарамі-крыламі, ракет, якія запускаліся са спецыяльных станкоў і інш. Асаблівае месца тут займаюць звесткі пра састаўныя (вязкі ракет) і шматступечатыя ракеты. Некаторыя з апісаных Семяновічам ракет былі вядомы яму з літаратурных крыніц, многія, у тым ліку і шматступечатыя ракеты, прапанаваны ім упершыню. Згодна з бачаннем Семяновіча шматступенчатая ракета павінна была валодаць аўтаномнымі ракетнымі рухавікамі, якія размяшчаюцца адзін за адным і працуюць па чарзе. Кожная з трох складнікаў ракет мела свой запас паліва, успламяняльнік і сопла. Вучоны меркаваў, што пасля згарання запасу паліва ў першай ступені яна адпадзе на зямлю. Далей павінен быў загарэцца порах у другой ступені, якая таксама адпадзе на зямлю пасля згарання паліва. Затым паліва загарыцца ў трэцяй ступені, і ўвесь гэты час ракета павінна была падымацца ўверх.

У дадатак да шматступенчатых ракет Семяновіч распрацаваў стабілізатар тыпу “дэльта”. Ён прапанаваў мацаваць на ракеце спецыяльныя крылы трохвугольнай формы. Дадзеныя крылы-стабілізатары па сённяшні час выкарыстоўваюцца ў сучасным ракетабудаўніцтве.

Семяновічам была таксама вынайдзена аптычна-механічная прылада накшталт невіліра, бусолі ці кіпрэгеля.

**Косберг Сямён Арыевіч**

14 кастрычніка 1903 г., Слуцк – 3 студзеня 1965 г., Варонеж

Нарадзіўся ў сям'і яўрэйскіх кавалёў-рамеснікаў, дзе было 9 дзяцей. У [1917](https://be.wikipedia.org/wiki/1917) – [1919](https://be.wikipedia.org/wiki/1919) гг. наведваў камерцыйнае вучылішча ў Слуцку, у [1919](https://be.wikipedia.org/wiki/1919) – [1925](https://be.wikipedia.org/wiki/1925) гг. працаваў кавалём і майстрам па метале ў кузні свайго бацькі, каб дапамагчы вялікай сям'і. Адначасова, у [1922](https://be.wikipedia.org/wiki/1922) – [1924](https://be.wikipedia.org/wiki/1924) гг., наведваў вечаровыя заняткі, атрымаў дыплом за сярэднюю школу. Адслужыўшы два гады ў Чырвонай арміі і дэмабілізаваўшыся, ён працаваў слесарам на фабрыцы імя С. Халтурына ў Ленінградзе. У [1927](https://be.wikipedia.org/wiki/1927) – [1929](https://be.wikipedia.org/wiki/1929) гг. вучыўся ў Ленінградскім Палітэхнічным інстытуце, а потым у Маскоўскім Інстытуце Авіяцыі, які скончыў у [1930](https://be.wikipedia.org/wiki/1930) г. У [1931](https://be.wikipedia.org/wiki/1931) г. С.А. Косберг быў накіраваны на працу ў Цэнтральны інстытут авіяцыйнага маторабудавання (ЦІАМ), дзе прайшоў шлях ад інжынера-канструктара да начальніка навукова-даследчага аддзела. Займаўся пытаннямі стварэння сістэм непасрэднага ўпырску паліва ў галоўкі цыліндраў авіярухавікоў замест недастаткова эфектыўных карбюратарных сістэм упырску.

У [1940](https://be.wikipedia.org/wiki/1940) г. Косберг прызначаецца намеснікам галоўнага канструктара ОКБ завода № 33 Народнага камісарыята авіяцыйнай прамысловасці (НКАП) і начальнікам КБ па распрацоўцы сістэм непасрэднага ўпырску на гэтым заводзе.

З пачаткам Вялікай Айчыннай вайны новыя даследчыя і вытворчыя магутнасці былі створаны ў Сібіры, у глыбокім тыле. У [1941](https://be.wikipedia.org/wiki/1941) г. Косберг узначаліў праектаванне і вытворчасць агрэгатаў непасрэднага ўпырску ў горадзе [Бердск](https://be.wikipedia.org/wiki/%D0%91%D0%B5%D1%80%D0%B4%D1%81%D0%BA) каля [Новасібірска](https://be.wikipedia.org/wiki/%D0%93%D0%BE%D1%80%D0%B0%D0%B4_%D0%9D%D0%BE%D0%B2%D0%B0%D1%81%D1%96%D0%B1%D1%96%D1%80%D1%81%D0%BA) ў якасці галоўнага канструктара [ОКБ-154](https://be.wikipedia.org/w/index.php?title=%D0%9A%D0%91%D0%A5%D0%90&action=edit&redlink=1) (КБ хімічнай аўтаматыкі). У найцяжкіх умовах, жменька людзей у тры дзясятка чалавек у хуткім часе стварыла і запусціла ў серыйную вытворчасць агрэгат непасрэднага ўпырску НВ-ЗП для авіяцыйнага рухавіка АШ-82ФН генеральнага канструктара [А.Д. Швяцова](https://be.wikipedia.org/w/index.php?title=%D0%90%D1%80%D0%BA%D0%B0%D0%B4%D0%B7%D1%8C_%D0%94%D0%B7%D0%BC%D1%96%D1%82%D1%80%D1%8B%D0%B5%D0%B2%D1%96%D1%87_%D0%A8%D0%B2%D1%8F%D1%86%D0%BE%D1%9E&action=edit&redlink=1). Выкарыстанне гэтых рухавікоў істотна палепшыла палётныя характарыстыкі (хуткаўздымнасць, манеўранасць, хуткасць, дальнасць палёту), што гарантавала перавагу для расійскіх паветраных знішчальнікаў у параўнанні з лепшымі нямецкімі машынамі.

Бясспрэчная перавага сістэмы, пацверджаная аперацыяй у палявых умовах, прывяла да яе выкарыстання ў [1943](https://be.wikipedia.org/wiki/1943)—[1944](https://be.wikipedia.org/wiki/1944) гг. на ўсіх нядаўна створаных поршневых рухавіках. Маторы АШ-82ФН з агрэгатам НВ-ЗП усталёўваліся падчас Вялікай Айчыннай вайны на самалётах- знішчальніках [Ла-5](https://be.wikipedia.org/w/index.php?title=%D0%9B%D0%B0-5&action=edit&redlink=1) і [Ла-7](https://be.wikipedia.org/w/index.php?title=%D0%9B%D0%B0-7&action=edit&redlink=1) генеральнага канструктара С. А. Лавачкіна, бамбардзіроўшчыках [Ту-2](https://be.wikipedia.org/w/index.php?title=%D0%A2%D1%83-2&action=edit&redlink=1) і тарпеданосцах [Ту-2Д](https://be.wikipedia.org/w/index.php?title=%D0%A2%D1%83-2%D0%94&action=edit&redlink=1) генеральнага канструктара [А.Н. Тупалева](https://be.wikipedia.org/w/index.php?title=%D0%90%D0%BD%D0%B4%D1%80%D1%8D%D0%B9_%D0%9C%D1%96%D0%BA%D0%B0%D0%BB%D0%B0%D0%B5%D0%B2%D1%96%D1%87_%D0%A2%D1%83%D0%BF%D0%B0%D0%BB%D0%B5%D1%9E&action=edit&redlink=1), а пасля вайны – на самалётах- знішчальніках [Ла-9](https://be.wikipedia.org/w/index.php?title=%D0%9B%D0%B0-9&action=edit&redlink=1), [Ла-1](https://be.wikipedia.org/w/index.php?title=%D0%9B%D0%B0-1&action=edit&redlink=1)1 С.А. Лавачкіна, пасажырскіх самалётах  [Іл-12](https://be.wikipedia.org/w/index.php?title=%D0%86%D0%BB-12&action=edit&redlink=1) і  [Іл--14](https://be.wikipedia.org/w/index.php?title=%D0%86%D0%BB-14&action=edit&redlink=1)  генеральнага канструктара [С.В. Іл’юшына](https://be.wikipedia.org/w/index.php?title=%D0%A1%D1%8F%D1%80%D0%B3%D0%B5%D0%B9_%D0%A3%D0%BB%D0%B0%D0%B4%D0%B7%D1%96%D0%BC%D1%96%D1%80%D0%B0%D0%B2%D1%96%D1%87_%D0%98%D0%BB%D1%8E%D1%88%D1%8B%D0%BD&action=edit&redlink=1). За выбітны асабісты ўнёсак у развіццё і вытворчасць авіяцыйнага абсталявання, Косберг быў узнагароджаны [ордэнам «Знак Пашаны»](https://be.wikipedia.org/wiki/%D0%9E%D1%80%D0%B4%D1%8D%D0%BD_%C2%AB%D0%97%D0%BD%D0%B0%D0%BA_%D0%9F%D0%B0%D1%88%D0%B0%D0%BD%D1%8B%C2%BB), [ордэнам Чырвонай Зоркі](https://be.wikipedia.org/wiki/%D0%9E%D1%80%D0%B4%D1%8D%D0%BD_%D0%A7%D1%8B%D1%80%D0%B2%D0%BE%D0%BD%D0%B0%D0%B9_%D0%97%D0%BE%D1%80%D0%BA%D1%96) і [Ордэнам Айчыннай вайны 1-й ступені](https://be.wikipedia.org/wiki/%D0%9E%D1%80%D0%B4%D1%8D%D0%BD_%D0%90%D0%B9%D1%87%D1%8B%D0%BD%D0%BD%D0%B0%D0%B9_%D0%B2%D0%B0%D0%B9%D0%BD%D1%8B).

[10 лютага](https://be.wikipedia.org/wiki/10_%D0%BB%D1%8E%D1%82%D0%B0%D0%B3%D0%B0) [1958](https://be.wikipedia.org/wiki/1958) г., Сямён Косберг пазнаёміўся з С. Каралёвым, лідарам савецкай касманаўтыкі. Гэта сустрэча адзначыла пачатак іх супрацоўніцтва, якая была звязана з распрацоўкай [вадкасных ракетных рухавікоў](https://be.wikipedia.org/w/index.php?title=%D0%92%D0%B0%D0%B4%D0%BA%D0%B0%D1%81%D0%BD%D1%8B_%D1%80%D0%B0%D0%BA%D0%B5%D1%82%D0%BD%D1%8B_%D1%80%D1%83%D1%85%D0%B0%D0%B2%D1%96%D0%BA&action=edit&redlink=1) — ЖРД.

Двухступеністая ракета — носьбіт, распрацаваная Каралёвым, паспяхова запусціла на арбіту тры першых зямных спадарожніка. Аднак далейшае даследаванне космасу было немагчыма без стварэння трэцяй прыступкі для дасягнення [другой касмічнай хуткасці](https://be.wikipedia.org/wiki/%D0%94%D1%80%D1%83%D0%B3%D0%B0%D1%8F_%D0%BA%D0%B0%D1%81%D0%BC%D1%96%D1%87%D0%BD%D0%B0%D1%8F_%D1%85%D1%83%D1%82%D0%BA%D0%B0%D1%81%D1%86%D1%8C). Трэцяя прыступка ракеты была распрацавана ў 1958 г. у рэкордны кароткі час — дзевяць месяцаў.

Выкарыстанне трэцяй прыступкі дазволіла павялічыць масу касмічнага карабля ад 1400 да 4500 кг і дасягнуць хуткасці, якая давала магчымасць дасягнуць іншых касмічных аб'ектаў — Месяца, і вакол Месяца, каб сфатаграфаваць яго зваротны бок. З бясспрэчна важным асабістым унёскам Сямёна Косберга, [12 красавіка](https://be.wikipedia.org/wiki/12_%D0%BA%D1%80%D0%B0%D1%81%D0%B0%D0%B2%D1%96%D0%BA%D0%B0) [1961](https://be.wikipedia.org/wiki/1961) г. у космас быў запушчаны першы чалавек — савецкі касманаўт [Юрый Гагарын](https://be.wikipedia.org/wiki/%D0%AE%D1%80%D1%8B%D0%B9_%D0%93%D0%B0%D0%B3%D0%B0%D1%80%D1%8B%D0%BD).

За свой унёсак у магчымасць гэтых палётаў Косберг быў удастоены ступені [доктара тэхнічных навук](https://be.wikipedia.org/wiki/%D0%94%D0%BE%D0%BA%D1%82%D0%B0%D1%80_%D0%BD%D0%B0%D0%B2%D1%83%D0%BA) і [Ленінскай прэміі](https://be.wikipedia.org/wiki/%D0%9B%D0%B5%D0%BD%D1%96%D0%BD%D1%81%D0%BA%D0%B0%D1%8F_%D0%BF%D1%80%D1%8D%D0%BC%D1%96%D1%8F). За выбітныя заслугі ў забеспячэнні першага ў свеце палёту чалавека ў касмічную прастору, Указам Прэзідыума Вярхоўнага Савета СССР ад [17 чэрвеня](https://be.wikipedia.org/wiki/17_%D1%87%D1%8D%D1%80%D0%B2%D0%B5%D0%BD%D1%8F) [1961](https://be.wikipedia.org/wiki/1961) г. Косбергу Сямёну Арыевічу прысвоена званне [Героя Сацыялістычнай Працы](https://be.wikipedia.org/wiki/%D0%93%D0%B5%D1%80%D0%BE%D0%B9_%D0%A1%D0%B0%D1%86%D1%8B%D1%8F%D0%BB%D1%96%D1%81%D1%82%D1%8B%D1%87%D0%BD%D0%B0%D0%B9_%D0%9F%D1%80%D0%B0%D1%86%D1%8B) з уручэннем [ордэна Леніна](https://be.wikipedia.org/wiki/%D0%9E%D1%80%D0%B4%D1%8D%D0%BD_%D0%9B%D0%B5%D0%BD%D1%96%D0%BD%D0%B0) і [медалем «Серп і Молат»](https://be.wikipedia.org/w/index.php?title=%D0%9C%D0%B5%D0%B4%D0%B0%D0%BB%D1%8C_%C2%AB%D0%A1%D0%B5%D1%80%D0%BF_%D1%96_%D0%9C%D0%BE%D0%BB%D0%B0%D1%82%C2%BB&action=edit&redlink=1).

Пасля гэтага поспеху ў КБ Косберга спраектавалі і вырабілі новую больш магутную ракету, якая дазволіла здзяйсняць палёты касмічных зондаў да Марса і Венеры, і арбітальных касмічных караблёў з двума і трыма людзьмі. Гэтыя рухавікі спрыялі першаму выхаду чалавека ў адкрыты космас і стыкоўку на арбіце. Ракета-носьбіты « Саюз» выкарыстоўваюцца для дастаўкі людзей і грузаў у касмічную прастору, у тым ліку да доўгатэрміновых касмічных станцый.

Косберг памёр [3 студзеня](https://be.wikipedia.org/wiki/3_%D1%81%D1%82%D1%83%D0%B4%D0%B7%D0%B5%D0%BD%D1%8F) [1965](https://be.wikipedia.org/wiki/1965) г. у выніку атрыманых сур’ёзных пашкоджанняў, атрыманых пасля аўтамабільнай катастрофы. Пахаваны на [Новадзевіччых могілках](https://be.wikipedia.org/w/index.php?title=%D0%9D%D0%BE%D0%B2%D0%B0%D0%B4%D0%B7%D0%B5%D0%B2%D1%96%D1%87%D1%87%D1%8B_%D0%BC%D0%BE%D0%B3%D1%96%D0%BB%D0%BA%D1%96&action=edit&redlink=1) у Маскве.

**Шміт Ота Юльевіч**

30 верасня 1891, Магілёў — 7 верасня 1956, Масква

Продкі Шміта па бацькоўскай лініі з немцаў-каланістаў, якія перабраліся ў Ліфляндыю (Латвію) у другой палове XVIII ст., а па матчынай - латышы па прозвішчы Эргле. У дзяцінстве працаваў у краме пісьмовых прылад. Вучыўся ў класічнай Магілёўскай мужчынскай гімназіі (цяпер гімназія № 3 Магілёва). Грошы на навучанне адоранага хлопчыка ў гімназіі знайшліся ў яго латышскага дзядулі Фрыціса Эргле.

З залатым медалём скончыў гімназію ў Кіеве (1909 г.). Скончыў фізіка-матэматычнае аддзяленне Кіеўскага універсітэта, дзе вучыўся ў 1909 - 1913 гг. Пасля заканчэння ўніверсітэта быў пакінуты для падрыхтоўкі да прафесарскага звання і пад кіраўніцтвам прафесара Д. А. Граве пачаў свае даследаванні ў тэорыі груп. З 1916 г. прыват-дацэнт Кіеўскага ўніверсітэта.

З кастрычніка 1917 г. начальнік упраўлення Наркамата харчавання, у 1918 - 1920 гг. член калегіі адзначанага Наркамата. У 1918 г. уступіў у РСДРП, у 1918 - 1919 гг.

У 1928 г. О. Ю. Шміт прымаў удзел у першай савецка-германскай памірскай экспедыцыі, арганізаванай АН СССР. Мэтай экспедыцыі было вывучэнне і ўзыходжанне на найбольш высокія вяршыні Заходняга Паміра.

У 1929 г. заснаваў кафедру вышэйшай алгебры фізіка-матэматычнага факультэта МДУ (з 1933 г. - механіка-матэматычны факультэт МДУ), якой загадваў па 1949 г..

У 1930-1934 гг. кіраваў знакамітымі арктычнымі экспедыцыямі на ледакольных параходах «Сядоў», «Сібіракоў» і «Чалюскін». У 1930 - 1932 гг. - дырэктар Усесаюзнага арктычнага інстытута, у 1932 - 1938 гг. - начальнік Галоўнага ўпраўлення Паўночнага марскога шляху.

З 28 лютага 1939 г. па 24 сакавіка 1942 г. быў віцэ-прэзідэнтам АН СССР.

Распрацоўваў касмаганічную гіпотэзу утварэння цел Сонечнай сістэмы ў выніку кандэнсацыі калясонечнага газава-пылавога воблака. Ўнёс уклад у вывучэнне паўночных палярных тэрыторый. У 1932 г. быў начальнікам экспедыцыі на параходзе ледакольнага тыпу «Сібіракоў», якая здзейсніла першае ў гісторыі плаванне па Паўночным марскім шляху за адну навігацыю. Ініцыятар і ідэйны натхняльнік стварэння «Вялікай савецкай энцыклапедыі», з'яўляўся галоўным рэдактарам па даручэнні ўрада Савецкага Саюза. Быў ініцыятарам стварэння акадэмічнага інстытута геафізікі.

**Сухі Павел Восіпавіч**

22 ліпеня 1895, Глыбокае — 15 верасня 1975, Масква

Нарадзіўся ў сям'і выкладчыка народнага вучылішча, хрысціў хлопчыка глыбоцкі святар Іларыён Віляноўскі. Кватэра Сухіх размяшчалася ў будынку вучылішча, якое было побач з царквой, таму сем'і настаўніка і святара жылі побач і сябравалі. Улетку 1896 г. сям'я Сухіх пераехала ў Свянцяны, дзе прайшлі дзіцячыя гады П. В. Сухога.

У 1914 г. П. В. Сухі паступіў у [Маскоўскі ўніверсітэт](https://be.wikipedia.org/wiki/%D0%9C%D0%B0%D1%81%D0%BA%D0%BE%D1%9E%D1%81%D0%BA%D1%96_%D1%9E%D0%BD%D1%96%D0%B2%D0%B5%D1%80%D1%81%D1%96%D1%82%D1%8D%D1%82), а пасля першага курса пераводзіцца ў Маскоўскае вышэйшае тэхнічнае вучылішча — у той час самую прэстыжную тэхнічную [ВНУ](https://be.wikipedia.org/wiki/%D0%92%D0%9D%D0%A3). З 1916 г. П. В. Сухі ў арміі, заканчвае школу прапаршчыкаў, прымае ўдзел ў 1-й сусветнай вайне. У 1918—1920 гг. працуе выкладчыкам матэматыкі ў школе ў [Лунінцы](https://be.wikipedia.org/wiki/%D0%93%D0%BE%D1%80%D0%B0%D0%B4_%D0%9B%D1%83%D0%BD%D1%96%D0%BD%D0%B5%D1%86) (цяпер Брэсцкая вобл.), чыгуначнай школе ў [Гомелі](https://be.wikipedia.org/wiki/%D0%93%D0%BE%D0%BC%D0%B5%D0%BB%D1%8C). Пасля аднаўлення дзейнасці вышэйшых навучальных устаноў Расіі працягнуў вучобу ў Маскоўскім вышэйшым тэхнічным вучылішчы (1920 г.), якое скончыў у 1925 г.

З 1920-х гг. пачаў працу па стварэнні самалётаў. З 1925 г. працаваў інжынерам-канструктарам у Цэнтральным аэрагідрадынамічным інстытуце імя М. Жукоўскага (ЦАГІ). Прымаў удзел у праектаванні самалётаў АНТ-3, АНТ-4, АНТ-6, АНТ-9, АНТ-10. Пад кіраўніцтвам А. Тупалева распрацаваў знішчальнік І-4 (АНТ-5), выпрабаванні і серыйная вытворчасць якога былі пачаты ў 1927 г., і І-14 (АНТ-31) (1932—1934 гг.). Вядучы канструктар і кіраўнік аддзела па распрацоўцы самалётаў РД (АНТ-25) і «Радзіма» (АНТ-37). З 1936 г. — намеснік начальніка канструктарскага бюро завода даследчых канструкцый ЦАГІ, а з 1937 г. — начальнікам канструктарскага бюро завода. З 1939 г. П. В. Сухі — галоўны канструктар даследчага канструктарскага бюро. Пад яго кіраўніцтвам у 1940 - 1941 гг. створаныя эксперыментальныя знішчальнікі СУ-1, СУ-3 і інш. са звычайнымі і камбінаванымі сілавымі ўстаноўкамі з высокімі лётна-тэхнічнымі характарыстыкамі. Створаны шматфункцыянальны баявы самалёт СУ-2, машына з высокай хуткасцю і магутным ўзбраеннем, якой не патрэбны быў адмыслова абсталяваны аэрадром. У чэрвені 1943 г. П. В. Сухім быў распрацаваны штурмавік СУ-6, які прайшоў дзяржаўныя выпрабаванні і быў вельмі высока ацэнены. Падчас Вялікай Айчынай вайны П. В. Сухім быў створаны браніраваны двухрухавіковы штурмавік СУ-8. За стварэнне выдатнай ваеннай тэхнікі П. В. Сухому ў 1943 г. была прысуджаная Дзяржаўная прэмія.

З 1956 г. П. В. Сухі — генеральны канструктар, адзін са стваральнікаў савецкай рэактыўнай і звышгукавой рэактыўнай авіяцыі. Распрацаваў рэактыўныя самалёты СУ-9 з двума рэактыўнымі рухавікамі, знішчальнік-перахватчык СУ-15 і інш. з турбарэактыўнымі рухавікамі, звышгукавыя знішчальнікі з стралападобным і трохвугольным крылом. Пад яго кіраўніцтвам быў распрацаваны першы знішчальнік-бамбардзіроўшчык СУ-7Б. Прымаў удзел ў распрацоўцы і кіраваў лётнымі выпрабаваннямі бамбардзіроўшчыка Ту-14.

П. В. Сухі — аўтар больш як 50 самалётаў, 30 з якіх былі пабудаваныя і выпрабаваны. Канструкцыі яго самалётаў адрозніваюцца ўвядзеннем розных тэхнічных навінак, упершыню ўжытых у савецкім самалётабудаванні. Авіяканструктар А. К. Антонаў называў яго «квінтэсэнцыяй нашай авіяцыі». На самалётах канструкцыі П. В. Сухога неаднаразова ўстанаўліваліся рэкорды па працягласці, хуткасці і вышыні палёту. У 1934 г. на самалёце РД (АНТ-25) быў ўстаноўлены сусветны рэкорд па працягласці беспасадачнага палёту, а ў 1936 г. зроблены беспасадачны пералёт Масква — Далёкі Усход (экіпаж пад кіраўніцтвам В. Чкалава). На самалётах Т-431 і Т-405 устаноўлены два сусветныя рэкорды па вышыні (1959 г. , 1962 г.) і два рэкорды хуткасці палёту па замкнёным маршруце (1960 г., 1962 г.).

**Юркоўскі Сігізмунд Антонавіч**

1833, Магілёўская губерня (?) — 7 лютага 1901, Каунас

Вядомы фатограф-вынаходнік. Скончыў Магілёўскую мужчынскую гімназію. Затым вычыўся ў Нежынскім ліцэі князя Безбародка, па заканчэнне якога праходзіў навучанне ў Санкт-Пецярбургу на медыка-хірурга, але захапіўся фатаграфіяй, і кінуў медыцыну. Стаў вучнем пецярбургскага фатографа А. Деньера. Некаторы час знаходзіўся на дзяржаўнай службе ў Чэрыкаве. У 1866 г. пераехаў у Віцебск. Праз год, у 1867 г. адкрыў фотаатэлье на Замкавай вуліцы. Сябраваў з мастаком І. Я. Рэпіным, фатаграфаваў мастака і яго дом.

У 1882 г. вынайшаў імгненны фатаграфічны затвор, механізм якога адкрываў і закрываў уваходную адтуліну фотааб’ектыва. У 1883 г. вынайшоў шторна-шчылінны затвор для кароткіх экспазіцый, які стаў прататыпам засавак сучасных фотаапаратаў. Апісанне вынаходкі былі апублікаваныя ў часопісе «Фотограф» (№ 4 за 1883 г.) і дэманстраваліся на Маскоўскім з'ездзе фатографаў.

Аўтар публікацый пра ўласцівасці фотаматэрыялаў, ужыванні фатаграфіі ў крыміналістыцы. С. А. Юркоўскі абіраўся членам гарадской думы, членам многіх грамадскіх арганізацыяй, з'яўляўся адным з арганізатараў і ўдзельнікаў першай у Віцебску мастацка-археалагічнай выставы (1871 г.).

Памёр у ноч на 7 лютага 1901 года ў Коўна (цяпер Каўнас, Літва). Цела было перавезена ў Віцебск, і пахавана на могілках пры касцёле св. Варвары.

**Наркевіч-Ёдка Якуб Адамавіч**

8 студзеня 1848, маёнтакНад-Нёманам, Уздзенскі павет, па іншых звестках, мястэчка Турын, Ігуменскі павет — 19 лютага 1905, Вена

     Прыродазнавец, медык. Паходзіў з роду Касцюшкаў. Пачатковую адукацыю Якуб атрымаў дома. Вучылі яго запрошаныя на дом настаўнікі, а таксама маці Анэля Якаўлеўна Эстка, якая была чалавекам усебакова развітым і адукаваным. У сваіх захапленнях яна аддавала павагу музыцы. Гэта аказала ўплыў на развіццё сына. Іграць на фартэпіяна Якуб пачаў яшчэ ў маленстве.

На пачатку 60-х гадоў Якуба аддалi ў Мiнскую губернскую гiмназiю, поўны курс якой ён закончыў у 1865 годзе.

Пасля заканчэння гімназіі Якуб праявіў свае здольнасці як кампазітар і знаўца музыкі. Далейшую адукацыю Якуб атрымлівае за мяжой ў вышэйшых навучальных установах, дзе ён спецыялізуецца ў галіне фізікі, прыродазнаўства і медыцыны. Па некаторых звестках нават вучыўся ў Парыжскай кансерваторыі. Даваў прыватныя канцэрты.

У 1872 годзе, пасля вяртання з замяжы на радзіму, з’явілася жаданне прысвяціць сябе навуцы. Свае даследаванні прысвяціў вырашэнню наспелых прыкладных задач. Пачаў з таго, што авалодаў прыёмамі лячэння людзей, а таксама жывёл. Наркевіч-Ёдка ўжываў перадавыя на той час прыёмы, выкарыстоўваў вакцыны, сывараткі. У сваім маёнтку ён арганізаваў санаторый “Над-Нёман”. Распрацаваў методыку лячэння нервова хворых электрычным токам (электратэрапія), выкарыстоўваў кумысалячэнне, святлолячэнне, гімнатстыку, мясцовыя мінеральныя воды.

У маёнтку  Антонава (сёння веска Сінячова ў Капыльскім раёне) пабудаваў метэаралагічную станцыю, якую пазней перанёс у палац бацькі у Над-Нёман, дзе стала пасяліўся з сям’ёй.

Свае шматлікія доследы Якуб праводзіў пры дапамозе сканструяваных розных крыніц пастаяннага і пераменнага току, лейдінскага слоіка,  шпулі Румкарфа і іншых прыстасаванняў.

Я.А.Наркевiч - Ёдка шляхам доўгага i ўсебаковага вывучэння электрычных з'яў прыйшоў да высновы, што электрычнасць падпарадкоўваецца агульным законам  фiзiкi, што яна, як гук i святло, распаўсюджваецца  хвалепадобнымi  ваганнямi.  I гэта ў той час,  калi многiя вядомыя вучоныя не разумелi фiзiчнага сэнсу ўраўненняў Максвела.

Ужо ў 1890 г. Я.А.Наркевiч –Ёдка ўжыў для рэгiстрацыi навальнiчных разрадаў свайго роду "радыёпрыёмнiк". Прыбор, галоўнай часткай якога служыла тэлефонная трубка, дазваляў рэгiстраваць электрычныя разрады ў атмасферы на адлегласцi  да  100 км. Так, Наркевіч-Ёдка раней Папова паказаў магчымасць рэгiстрацыi навальнiчных разрадаў.

Праз сістэму маланкаадводаў вёў барацьбу з градам, чым садзенйічаў ахове палёў. За заслугі ў галіне метэрэалогіі ў 1890 г. ён узнагароджаны срэбраным медалём Рускага геаграфічнага таварыства. За навуковыя працы ў 1890 г. зацверджаны членам-супрацоўнікам Інстытута эксперыментальнай медыцыны ў Пецярбургу. Быў ганаровым доктарам Віленскага медыцынскага таварыства, членам многіх іншых еўрапейскіх і расійскіх таварыстваў, меў дыплом прафесара электраграфіі і магнетызму. Памёр у Вене ў час паездкі з паведамленнямі пра вынікі навуковых даследаванняў. Пахаваны ў сваім маёнтку.

Ёсць цiкавы дакумент,якi пацвярджае прыярытет Я.А.Наркевiча -Ёдкi ў вынаходнiцтве бяздротавай перадачы сiгналаў. Гэта пратакол паседжання Французскага фiзiчнага таварыства ў Парыжы, якое адбылося ў снежнi 1898 г. У iм азначаецца, што “*О.Лоджу "належыць першая iдэя тэлеграфii без дротаў, калi мы не пажадаем дайсцi да Наркевiча-Ёдкi,...якi двума-трыма гадамi раней выканаў у Вене вельмi цiкавыя перадачы са шпуляй Румкарфа (праўда можа быць, без выразнага ўсведамлення ролi электрамагнiтных хваляў у гэтых доследах)”.*

Подготовил: проректор по воспитательной работе Субботин А.А.